సురినామ్
సురినామ్ (ఆంగ్లం : Suriname) అధికారిక నామం, రిపబ్లిక్ ఆఫ్ సురినామె. ఇది దక్షిణ అమెరికా లోని ఉత్తర భాగాన గల దేశాలలో ఒక చిన్న దేశం.సురినామ్‌ తూర్పుసరిహద్దులో గయానా మరియు దక్షిణసరిహద్దులో బ్రెజిల్ ఉన్నాయి. 1,65,000 చ.కి.మీ. వైశాల్యం ఉన్న సురినామ్‌ దక్షిణ అమెరికాలో అతిచిన్న దేశగా గుర్తించబడుతుంది. ఐఖ్యరాజ్యసమితి గణాంకాల ఆధారంగా సురినామెలో ప్రజలు ఉత్తర తీరంలో రాజధాని మరియు అతిపెద్ద నగరం అయిన " పారామరాయిబో " నగరంలో మరియు పరిసరప్రాంతాలలో నివసిస్తున్నారు.
ఉక్రెయిన్
ఉక్రెయిన్ లేదా యుక్రెయిన్ తూర్పు ఐరోపా లోని ఒక గణతంత్ర దేశము. ఇది తూర్పు ఐరోపాలో ఉన్న సార్వభౌమాధికారం ఉన్న దేశం. 1922 నుండి 1991 వరకు ఉక్రెయిన్ సోవియట్ యూనియన్లో భాగంగా ఉండేది. ఉక్రెయిన్‌కు తూర్పుసరిహద్దులో రష్యా, ఉత్తరసరిహద్దులో బెలారస్, పశ్చిమసరిహద్దులో పోలాండ్, స్లొవేకియా, హంగేరిలు మరియు నైరృతిసరిహద్దులో రొమేనియా, మోల్డోవాలు సరిహద్దు దేశాలుగా ఉన్నాయి.దక్షిణసరిహద్దులో నల్లసముద్రం మరియు ఆగ్నేయసరిహద్దులో అజోవ్ సముద్రం ఉన్నాయి. క్రిమీన్ ద్వీపకల్పం విషయంలో రష్యా, ఉక్రెయిన్ మద్య వివాదాలు ఉన్నాయి.2014 లో రష్యా ఫెడరేషన్ క్రిమీన్ ద్వీపకల్పాన్ని విలీనం చేసుకున్నది. 
కానీ దీనిని ఉక్రెయిన్ మరియు చాలా అంతర్జాతీయ సమాజాలు ఉక్రేనియన్ భూభాగంగా గుర్తించాయి. క్రిమియాతో సహా, ఉక్రెయిన్ 6,03,628 చ.కి.మీ (233,062 చదరపు మైళ్ల) విస్తీర్ణం కలిగి ఉంది.క్రిమియాను చేర్చితే ఉక్రెయిన్ ఐరోపా లోపల మరియు ప్రపంచంలో 46 వ అతిపెద్ద దేశంగా ఉంటుంది. క్రిమియా మినహాయిస్తే ఉక్రెయిన్ 42.5 మిలియన్ల జనాభాను కలిగి ఉంది. ఇది ప్రపంచంలోని 32 వ అత్యధిక జనాభా కలిగిన దేశంగా ఉంటుంది.